b'\n_START_ARTICLE_\nKoma\n_START_SECTION_\nZnaki in simptomi\n_START_PARAGRAPH_\nNasplo\xc5\xa1no je bolnik opredeljen kot komatozen, ko ni zmo\xc5\xbeen hoteno odpreti o\xc4\x8di, nima cikla spanja in budnosti, je neodziven tudi na mo\xc4\x8dne (bole\xc4\x8de) dra\xc5\xbeljaje z dotikom ali glasne pozive in ki na glasgowski lestvici kome dosega oceno med 3 in 8. _NEWLINE_Na\xc4\x8din nastopa kome je odvisen od vzroka. Na primer huda hipoglikemija (zni\xc5\xbeana raven krvnega sladkorja) ali hiperkapnija (pove\xc4\x8dana raven ogljikovega dioksida v krvi) najprej povzro\xc4\x8dita blago razdra\xc5\xbeenost in zmedenost, ki napreduje preko otopelosti in stuporja do popolne izgube zavesti kome. Koma zaradi hude po\xc5\xa1kodbe mo\xc5\xbeganov ali subarahnoidne krvavitve pa lahko nastopi v trenutku.'